Shalten Hato

Shalten Xexsters Tadeus Hato (☆ 16 di febrüari 1987 na Otrobanda, Willemstad) ta un hurista, abogado i polítiko di Kòrsou, afiliá na partido Movementu Futuro Kòrsou (MFK). E ta Minister di Hustisia for di 18 di mart 2022, promé bou di Gabinete-Pisas II i desde 9 di yüni 2025 bou di Gabinete-Pisas III. 

 Bida i karera 
Shalten Hato a nasé i lanta na Kòrsou. Despues di a kaba enseñansa sekundario, el a muda pa Hulanda pa studia lei na Universidat Erasmus na Rotterdam. Na 2016, el a optené un master den derecho konstitushonal.Shalten Hato benoemd tot Minister van Justitie, nu.cw (17 di mart 2022) Despues di muda bek pa Kòrsou, el a inisiá su karera na un ofisina di abogado konosí komo landsadvocaat, esta representando diferente ministerio den disputanan hurídiko, inkluso ministerio di Hustisia.Twee nieuwe advocaten bij Soliana Bonapart & Aardenburg III, dutchcaribbeanlegalportal.com (13 november 2016) Na 2020, Hato a wòrdu nombrá direktor di asuntunan hurídiko i di maneho na departamentu di atmishon di Ministerio di Hustisia, ku ta forma parti di e kadena hudisial na e isla. Tambe el a sigui fungi komo abogado di e departamentu pa tur asuntu hurídiko.

Despues di a wòrdu nominá pa MFK, Hato a asumí a kargo di Minister di Hustisia dia 18 di mart 2022. E puesto aki den gabinete Pisas II tabata nuebe luna vakante, pa motibu ku e kandidato ministerial, Eduard Braam, no a logra pasa e "screening".Curaçao krijgt na negen maanden eindelijk een minister van Justitie, curacao.nu (17 di mart 2022) 

Den elekshon di 2025, el a debutá komo kandidato nr. 6 riba lista di MFK, logrando 1.383 voto personal i un asiento den Parlamento di Kòrsou.Votonan personal lista 1 MFK Vigilante via Facebook (23 di mart 2025) Dia 9 di yüni 2025 el a huramentá komo minister den gabinete Pisas III, manteniendo e mesun kartera. Entrante 21 di yanüari 2026 Konseho di Minister di Kòrsou ta apuntá Hato komo visepremier i promé remplasante di promé minister Gilmar Pisas.Dick Drayer, Shalton Hato eerste vice-premier, curaçao.nu (24 di yanüari 2026)

Kategoria:Hende
Kategoria:Polítiko di Kòrsou
Kategoria:Minister di Kòrsou